open-index/open-wikipedia-markdown huggingface dataset:
Karl Olav Sandnes

**Karl Olav Sandnes** (født 22. januar 1954) er en norsk teolog. Han har teologisk doktorgrad ( dr.theol.) og har siden vært 1993 professor i nytestamentlig teologi ved MF vitenskapelig høyskole. Sandnes er i dag professor emeriti ved MF.

Han ble cand.theol. i 1978, ordinert i 1980, vitenskapelig assistent ved MF 1981–84 og forskningsstipendiat og førsteamanuensis ved Misjonshøyskolen 1984–1991. Han ble dr.theol. ved Universitetet i Oslo 1988 med avhandlingen *Paul – one of the prophets? : a contribution to the Apostle's self-understanding*. Sandnes var gjesteprofessor ved Lutheran Theological Seminar i Hongkong 1991–93, og professor ved MF fra 1993. Han har vært medlem av Vitenskapsakademiet siden 2006.

## Bibliografi
* *A new family : conversion and ecclesiology in the early Church : with cross-cultural comparisons* (1994)
* *I tidens fylde. En innføring i Paulus' teologi* (1996) 
* *Belly and Body in the Pauline Epistles* (Cambridge University Press 2002)
* *I Paulus' fotspor : bibel- og kulturguide til Hellas* (2008)
* *Når jeg så skal ut i verden : barn og tro i tidlig kristendom* (2009)
* *The Challenge of Homer, school, pagan poets and early Christianity* (2009),

## Referanser


## Eksterne lenker
Flatkrabbeedderkopp

**Flatkrabbeedderkopp** (*Coriarachne depressa*) er en av edderkoppene i gruppen krabbeedderkopper (Thomisidae). Navnet krabbeedderkopper, har de fått på grunn av sin sidelangs gange, ved en sammenligning med krabber. 

Den er slektens eneste representant i Europa, i verden er det ytterligere fire arter. I Norge er den registrert noen få ganger på sør og østlandet. Den er trolig ikke sjeldent, men lever så bortgjemt at den lett overses. 

## Utseende
Som voksne (imago) er den rundt 5,5 mm lang (kroppens lengde). Kroppen er todelt i en bakkropp (opisthosoma) og et hode-bryst parti, kalt cephalothorax eller prosoma. De to fremste beina er ekstra kraftige og lange, mens de to bakerste beina er kortere. Låret (coxa) er mørkt, nær svart. Kroppen er flattrykket.
 
## Levevis
Flatkrabbeedderkopp lever under bark på gran og furu, i motsetning til de fleste andre krabbeedderkopper som ofte jakter fra blomster eller på jordbunnen, hvor de venter på byttedyret. 

## Litteratur
* W. Nentwig, A. Hänggi, C. Kropf & T. Blick (Hrsg.): *Spinnen Mitteleuropas – Bestimmungsschlüssel*, slekten (gattung) ''Coriarachne'' (tysk)
* Bergersen, Ove. 1981. *Forsidedyret. (Krabbeedderkopper).* Insekt-Nytt 6 (4) side 6-7
* Aakra, Kjetil. 2004. *En innføring i edderkoppenes verden.* Insekt-Nytt 29 (1/2) side 43

## Eksterne lenker
* 
* Krabbeedderkopper – edderkopper.net  (norsk)
Alv Kragerud

**Alv Kragerud** (født 20. august 1932 i Høland, død 21. april 2010) var en norsk dr.philos. og dr.theol. og professor i religionsvitenskap ved Universitetet i Bergen.

Han tok artium 1950, ble cand. theol. ved Universitetet i Oslo 1954, dr.theol. ved Universitetet i Hamburg 1958, dr. philos. ved Universitetet i Oslo 1967. Han vekslet i flere år mellom forskning og prestetjeneste i Svenska Kyrkan. Han trakk seg tilbake fra professoratet ca 1980.

:«*Kragerud var først utdannet som teolog, og skrev doktorgradsavhandling i Tyskland om «yndlingsdisippelen» i Johannesevangeliet. Men siden ble han trukket mot religionshistoriens store kunnskapsområder. Han lærte seg språkene, fra gammelegyptisk til sanskrit, og satte seg inn i religionsvitenskapelig teori. Han ble stipendiat og senere universitetslektor i religionshistorie i Oslo. Den filosofiske doktorgraden tok han i 1967, med en avhandling om Pistis Sophia, et gnostisk skrift fra senantikkens Egypt. Samme år kom han til Bergen som professor i det nyopprettede faget religionsvitenskap. Kragerud var en usedvanlig språklig og filologisk begavelse. Tekstseminarer med ham var en grensesprengende opplevelse. Han fikk tekstene til å åpne seg, selv i de minste detaljer, mot store religionshistoriske innsikter. Det lå i religionsvitenskapens natur at den også måtte våge å sammenligne og å generalisere på tvers av religionene. Den måtte også være tverrfaglig, og ta til seg innsikter fra sosiologi, psykologi og symbolteori. Denne helhetsvisjonen for religionsvitenskapen er noe vi i dag tar for gitt, men den var temmelig ny i Norge i 1967. Bergensfaget, slik det ble grunnlagt av Alv Kragerud, viste her vei for resten av landet.*»

## Forfatterskap
* *Der Lieblingsjünger im Johannesevangelium : Ein exegetischer Versuch* (1959)
* Om Evangelium Veritatis I *Norsk teologisk tidsskrift*, 1961 og 1965
* Om Apocryphon Johannis I *Norsk teologisk tidsskrift*, 1962 og 1965
* *Die Hymnen der Pistis Sophia* (1967)
* *Mennesket og religionen* (1971)

## Familie
I 1959 giftet Kragerud seg med teologen Dagny Kaul, som ble en pioner innen feministteologi og barneteologi. Gjennom ektefellen ble han svigersønn av arkitekt og maler Maja Melandsø, og svoger av professer ved NTNU og sakprosaforfatter Hjørdis Kaul og av billedkunstner og forfatter Sigrun Kaul.

## Referanser
One of a Kind

***One of a Kind*** er en samleplate med Laila Dalseth, utgitt i 2000.

## Sporliste
# «Just Friends»
# «More Than You Know»
# «If You Were Mine»
# «But Beautiful»
# «There'll Never Be Another You»
# «Ev'ry Time We Say Goodbye»
# «Embraceable You»
# «Stariway to the Stars»
# «Nature Boy»
# «You've Changed»
# «Do Nothin' Till You Hear From Me»
# «Bewitched»
# «Little Man You've Had a Busy Day»
# «I Carry Your Picture»
# «In a Sentimental Mood»
# «Out of Nowhere»
# «Sophisticated Lady»
# «Miss Brown to You»
# «He Was Too Good to Me»
# «Tea for Two»
# «I Loves You Porgy»
# «Until It's Time for You to Go»
# «Born to Be Blue»
# «`Tis Autumn»
# «A Song For You»
# «My Love»
# «Easy to Love»
# «Unless It's You»

## Eksterne lenker
*
We Remember You

***We Remember You*** er et musikkalbum med Al Cohn, Laila Dalseth og Totti Bergh, utgitt i 2002.

## Sporliste
# «Someone to Watch Over Me»
# «Robbins Nest»
# «Wrap Your Troubles in Dreams»
# «East of the Sun»
# «Little Man You've Had a Busy Day»
# «I Remember You»
# «St. Thomas»
# «Bewitched, Bothered and Bewildered»
# «Stella By Starlight»
Buenos Aires (kanton)

**Buenos Aires** er en kanton i provinsen Puntarenas i Costa Rica. Den befinner seg sørvest i landet, og omfatter blant annet en del av Cordillera de Talamanca. Kantonen hadde 45&nbsp;244 innbyggere i 2011. Arealet er på 2384,22 km². Administrasjonssenteret er byen Buenos Aires.

Kantonen blei oppretta 26. juni 1914, under navnet De Osa, med Buenos Aires som administrasjonssentrum. 29. juli 1940 blei den delt opp i dagens Buenos Aires og Osa.

I kantonen er det reservater for urfolka bribri og brunka.

## Distrikter
Buenos Aires er delt inn i ni distrikter:
* Buenos Aires
* Volcán
* Potrero Grande
* Boruca
* Pilas
* Colinas
* Chánguena
* Biolley
* Brunka

## Referanser


## Eksterne lenker
*
Volumfestivalen

**Volumfestivalen** var en kulturfestival i Elverum som rommet musikk, litteratur, kunst, scenekunst og film. Festivalen var en arena for både studerende, nyetablerte og profesjonelle kunstnere og kulturformidlere med tilknytning til Hedmark. Festivalen ble først arrangert i 2003 og i 2009 ble den et årlig arrangement. I 2019 ble det annonsert at festivalen ikke ville bli arrangert igjen fordi det ikke lenger var interesse for arrangementet. 

Festivalen ble drevet på frivillig basis av unge folk fra rundt om i Hedmark. Volumfestivalen mottok i 2010 Elverum kommunes kulturpris.

## Arrangement
Volumfestivalen ble første gang arrangert i Elvarheimsparken og rundt ti andre arenaer i Elverum sentrum i 2003. Festivalen ble startet opp i 2003, og ble arrangert annenhvert år fram til 2009, hvor det ble en årlig festival. I 2011 hadde festivalen om lag 1&nbsp;600 besøkende , og i 2012 passerte besøkstallet 2&nbsp;000.

Festivalen rommet også seminarer, handelsmarked og et eget segment for barn, Lavt Volum.

## Volumstipendet
I samarbeid med Sparebank1 Østlandet, delte festivalen ut Volumstipendet til kulturaktører fra Hedmark som festivalen har tro på. Stipendet ble utdelt til:

* 2018: Robin Andreas Thorsvik (musiker fra Ridabu), Tøri Gjendal (kunstner fra Hamar) og Heidi Toini Øieren (skuespiller fra Elverum) 

* 2017: Nora Aschim (forfatter fra Hamar), Silje Eugenie Strande Øktner (kunstner fra Sør-Odal) og Marja Mortensson (musiker fra Engerdal)

* 2016: Hallvard Bonden (musiker fra Elverum), ps:DanceCrew (dansegruppe fra Hamar) og Kamilla Langeland (kunstner fra Grue)

* 2015: Hans Ola Østby (forfatter fra Trysil), Hedda Roterud Amundsen (kunstner fra Moelv) og Anders Killerud (musiker fra Hamar)

* 2014: Karin Midgard (scenekunstner og danser fra Ottestad), Simen Mitlid (musiker fra Os) og Johannes Borchgrevink Hansen (kunstner fra Finnskogen)
* 2013: Ellen Brekken (musiker fra Tynset), Kristin Fridtun (forfatter fra Elverum) og Synne Øverland Knudsen (regissør og produsent fra Elverum)

*2012: Sara Li Stensrud (forfatter og dramatiker fra Hamar), Andreas Reiten Westhagen (musiker fra Elverum) og Anita Løkken Evensen (illustratør fra Hamar).
*2011: Hans Hulbækmo (musiker fra Tolga), Markus Li Stensrud (kunstner fra Hamar) og Sturla Rui (forfatter, dramatiker og skuespiller fra Hamar).
*2010: Anna Ree (skuespiller fra Hamar)

## Nøkkelpersoner pr. 2013
*Styreleder: Terje Røe
*Leder: Mari Nøren Stenersen
*Økonomiansvarlig: Lars-Ivar Hoelstad

## Referanser


## Eksterne lenker
* 
* Volumfestivalen på Facebook
Mustadtomta

**Mustadtomta** er betegnelsen på det området ved Kjelsås stasjon der Norsk Teknisk Museum ble bygget i 1985. 

Mustadtomta tilhørte den avdelingen av Mustads Fabrikker som lå på Kjelsås. De gamle fabrikkbygningene ned mot Akerselva huser nå Frysja Kunstnersenter, som har tatt i bruk det gamle navnet på Akerselva – Frysja.
Koro (språk)

**Koro** er et sinotibetansk språk som snakkes av rundt 800 mennesker i distriktet East Kameng i den indiske delstaten Arunachal Pradesh. Selv om det har enkelte fellestrekk tanispråka, som snakkes lenger øst, ser det ut til å utgjøre en egen undergruppe. Talerne av koro bor blant akaene.

Språket ble oppdaga høsten 2010 av David Harrison, Gregory Anderson og Ganesh Murmu mens de arbeida med å dokumentere to hrusospråk for National Geographics «Enduring Voices»-prosjekt. De var blitt fortalt at koro var en dialekt av aka, men det viste seg å være svært forskjellig.

## Eksterne lenker
* ABC Nyheter – Oppdaget nytt språk 
* New Scientist – New Language Identified in Remote Corner of India
Diamanter (Grethe Kausland-album)

***Diamanter*** er en samleplate med Grethe Kausland, utgitt i 2006.

## Sporliste

# «Teddyen min»
# «Dukkestuen»
# «Cowboyhelten»
# «Eventyrswing»
# «Maria fly-fly»
# «Pappas lille pike»
# «Den lille kjøkkenskriver»
# «Mammas sko, pappas hatt» med Andreas Diesen
# «Slik er jeg»
# «Kjære lille vov-vov»
# «Hysj hysj»
# «Min lille mandolin»
# «Jeg vil gifte meg med pappa»
# «Et sted for oss selv»
# «Europa Non-Stop»
# «Hvis bare jeg var gutt»
# «Souvenirs»
# «Det finns millioner»
# «For meg finns bare du»
# «Hjerte»

## Eksterne lenker
*
Svein Aage Christoffersen

**Svein Aage Christoffersen** (født 1947) er en norsk  professoremeritus i etikk og religionsfilosofi ved Universitetet i Oslo.

Han ble cand. theol. i 1973, dr. theol. i 1982 og  professor i systematisk teologi ved Universitetet i Oslo fra 1983. Han var dekanus ved Det teologiske fakultet 1984–1989.

Han har blant annet skrevet *Profesjonsetikk, om etiske perspektiver i arbeidet med mennesker* (2005), *Arv og utfordring, menneske og samfunn i den kristne moraltradisjon* (1995). Han ledet Rådet for dyreetikk 1993-2002.

Han er medlem av Det Norske Videnskaps-Akademi og Det Kongelige Norske Videnskabers Selskab. 

## Referanser


## Eksterne lenker

* uio.no: ''biografi''
Fredrik Ljungkvist

**Hakan Fredrik Ljungkvist** (født 29. november 1969 i Kristinehamn) er en svensk jazzsaksofonist.
Ljungkvist vokste opp i Lidköping. Han studerte ved Kungliga Musikhögskolan i Stockholm 1989-1993. Mens han studerte spilte han med jazzband i Stockholm,  Fredrik Norén Band, og Lina Nyberg Group. Han mottok prisen *Jazz i Sverige* i 2004.
Fredrik Ljungkvist er sønn av saksofonisten Håkan Ljungkvist og gift med Lina Nyberg.

## Diskografi
* *«Happy new ears»* med kvintetten Atomic (2006)
* *«Retrograde»* med Atomic (2006)
* *«Badaling»* med kvintetten Yun Kan 5 (2007)

## Referanser


## Kilder
*  *[[Dagens Nyheter]]* 2010-01-14 Kulturell side 6
Geirr Wiggen

**Geirr Wiggen** (født 13. april 1947) er en norsk professor i nordisk språkvitenskap ved Universitetet i Oslo, 
 
Han var lektor/førsteamanuensis ved Elverum lærerhøgskole 1976-1992. Leder i bokmålsseksjonen i Norsk språkråd 1988-1996. Han  ble dr.philos. i 1992 og ble fra samme år professor i nordisk språkvitenskap. Hans forskning retter seg i stor grad mot emner innen anvendt lingvistikk.

Han er medlem av Det Norske Videnskaps-Akademi og Det Kongelige Norske Videnskabers Selskab.

## Referanser


## Eksterne lenker
Kjell Ivar Vannebo

**Kjell Ivar Vannebo** (født 18. juli 1938 i Overhalla) er en norsk språkviter med doktorgrad. Fra 1985 var han professor i nordisk språkvitenskap ved Universitetet i Oslo, med vekt på  grammatikk, språknormering, leksikografi. Han er bosatt i Asker.

Han ble cand.philol. 1966, og var 1967-70 lektor i norsk språk og litteratur ved Stockholms universitet. Fra 1970 lektor, seinere førsteamanuensis og dosent, og fra 1985 professor ved Universitetet i Oslo . Dr.philos. 1978 med avhandlingen *Tempus og tidsreferanse, tidsdeiksis i norsk*. Medlem av Det Norske Videnskaps-Akademi og Det Kongelige Norske Videnskabers Selskab.

Utga i 1997 *[[Norsk referansegrammatikk]]*, sammen med Jan Terje Faarlund og Svein Lie. Et utvalg av hans artikler kom i *Normer, strukturer og ferdigheter, bidrag til nordisk språkvitenskap, festskrift til Kjell Ivar Vannebo på 70-årsdagen 18. juli 2008*. Kjell Ivar Vannbo har også utgitt populærvitenskapelige bøker om språk, og redigert tidsskriftet *Mål og minne*.

## Eksterne lenker
Baldersteinen

**Baldersteinen**, også kalt **Fritjofsteinen**, er en bautastein i Baldershagen i Husabø i Leikanger kommune. Den står like nedenfor riksvei 13 ved den nye kirkegården på stedet. Steinen er 7,8 meter høy og 1,25 meter bred, og er angivelig Norges høyeste bautastein. Bautaen har ingen inskripsjoner, men har trolig sin opprinnelse fra jernalderen da den står på restene av en gravhaug fra perioden 500–800. Haugen er delvis ødelagt av husbygging og dyrking. Steinen har tradisjonelt blitt tilknyttet en lokal høvding som falt ved slaget ved Fimreite i 1184, men den må være atskillig eldre enn som så. Navnene på steinen har en mytologisk og historisk/litterær tilknyting til sagaen om den norrøne guden Balder og Sagaen om Fridtjov den frøkne, en helteskikkelse fra Sogn. Baldersteinen er registrert hos Riksantikvaren og listes som et fredet arkeologisk kulturminne.

Mikrobryggeriet Balder Brygg i Leikanger bruker Baldersteinen som motiv på sine flaskeetiketter.

## Galleri

Fil:Die Gartenlaube (1876) 719.jpg|Baldersteinen i et tysk tidsskrift fra 1876.
Fil:Baldersteinen, med Sognefjorden i bakgrunnen.jpg|Baldersteinen står på privat grunn, men Leikanger kommune har ordnet med sti ned fra riksveien.
Fil:Baldersteinen, bilete teke frå Baldershagen.jpg|Baldersteinen sett nedenfra


## Referanser


## Eksterne lenker
* 
* 
*  Opplev Leikanger.no - Baldersteinen
*  Fylkesarkivet - Baldersteinen
Munkerekka

**Munkerekka** er et tettbebygd område i Færder kommune. Det strekker seg langs den nordvestlige kysten til Nøtterøy, fra Kaldnes i nord til Vestskogen i sør. Munkerekkveien er hovedveien gjennom området. Sør i Munkerekka ligger Munkholmen.

Stedsnavnet *Munkerekka* har røtter i Tønsbergs middelalder. Fransiskanermunker ved Gråbrødreklosteret holdt kuer og hester på Danholmen nord for Ramdal, og det er sannsynlig at munkene har hatt fedrift også i skogene langs Vestfjorden og drevet bølingene på en *kurekst* (fegate) gjennom Ramndalen til Nordre Munkerekka, 2-3 kilometer lenger syd. Stedsnavnforskere tror navnet har sammenheng med verbet *reka* og altså skulle bety *munkenes gangsti* eller krøttervei.

Munkerekka omfatter to grunnkretser: Munkerekka nord (866 innbyggere) og Munkerekka sør (387 innbyggere). Til sammen har altså Munkerekka 1253 innbyggere (2010). Munkerekka nord omfatter også Ramdal.

## Referanser
Bergan (Nøtterøy)

**Bergan** er et delområde og et sted på Nøtterøy i Færder kommune. Delområdet befinner seg øst på øya Nøtterøy, og omfatter grunnkretsene Vollen, Nesbrygga, Duken, Skallestad og Hårkollen. Det har til sammen 3708 innbyggere (2010).

Stedet Bergan i snevrere forstand befinner seg rett nord for sentrum av Hårkollen, og tilhører denne grunnkretsen.

Under 2. verdenskrig, fra 1944 til sommeren 1945, var det en fangeleir på Bergan for 900 sovjetiske krigsfanger som arbeidet på Vardås.

## Referanser
Strengsdal

**Strengsdal** er en grunnkrets og ei bygd i Færder kommune. Den befinner seg sør på Nøtterøy, vest for Torød og øst for Kjøpmannskjær. Strengsdal har 200 innbyggere (2010).

Ved Strengsdal ligger Strengsdalsvannet, Nøtterøys største innsjø.

I den vestlige delen av Strengsdal er det en boplass fra eldre steinalder.

## Referanser
Myra (Færder)

**Myra** er en grunnkrets og et tettbebygd område på Føynland i Færder kommune. Området befinner seg øst på øya. Grunnkretsen har 761 innbyggere (2010).

## Referanser
Skallestad

**Skallestad** er en grunnkrets og et tettbebygd område i Færder kommune. Det befinner seg øst på Nøtterøy, rett nord for Hårkollen. I øst ligger Ulvøytangen. Grunnkretsen Skallestad har 570 innbyggere (2010).

## Referanser
Peter Hacks

**Peter Hacks** (født 21. mars 1928 i Breslau, død 28. august 2003 i Groß Machnow) var en tysk dramatiker, lyriker, forteller og essayist. Hacks tilhørte den «sosialistiske klassiker» og regnes som en av de mest betydningsfulle dramatikere i DDR.

## Referanser


## Eksterne lenker
* 
* 
*
Skrivareiki

**Skrivareiki** er en ek i Leikanger kommune som står ved siden av den gamle sorenskrivergården.

Treet er over 25 meter høyt, har en omkrets på over 5 meter og ble plantet rundt 1750. Leikanger kommune fikk en pris for bevaringen av Skrivareiki i 1985. 

## Eksterne lenker
*  Skrivareiki
Liste over fartsgrenser etter land

**Liste over fartsgrenser etter land** viser øvre tillatte hastighet i km/t for veitrafikk.

*Sverige opererer med basis fartsgrense utenfor tettbygd strøk på 70&nbsp;km/t. I praksis blir imidlertid denne benyttet kun på små smale veier, idet fartsgrensen på vanlig landevei vanligvis er skiltet 80–100&nbsp;km/t, og 100–110&nbsp;km/t på såkalt møtesfri vei, også kalt "2+1-väg". Et antall motorveistrekninger har fått 120&nbsp;km/t fartsgrense.
*Enkelte land har noe lavere fartsgrenser for motorsykler, som f.eks. Hellas, Bulgaria og Tyrkia.
*Maksimum tillatt hastighet kan variere i noen land da enkelte delstater/regioner har tillatelse til å sette egne fartsgrenser, som f.eks. i USA.
*Texas er den eneste nord-amerikanske stat hvor en fartsgrense på 75&nbsp;mph (121&nbsp;km/t) kan forekomme på vanlig 2-felts landevei, uten fysisk skille mellom møtende trafikk.
* 85&nbsp;mph (137&nbsp;km/t) er den høyest skiltede fartsgrense på offentlig vei i USA, og gjelder foreløpig kun langs State Highway 130 i staten Texas. Fartsgrense 80&nbsp;mph (129&nbsp;km/t) gjelder langs enkelte Interstate-strekninger i statene Utah, Sør-Dakota, Montana, Oklahoma, Idaho, Wyoming og Texas.
* I Nederland er farten på motorveien på dagtid (6h - 19h) begrenset till 100 km/h. Om natten (19h - 6h) er fartsgrensen 130 km/h.

## Referanser
Ottokar I av Böhmen

**Ottokar I** (tsjekkisk: *Přemysl Otakar I.*; født ca. 1155, død 15. desember 1230), av huset Přemyslid, var hertug av Böhmen 1192–1193 og 1197–1198, og konge fra 1198.

I hans unge år var landet preget av strid. I 1192 ble han anerkjent som hersker i Böhmen av den tyske keiseren Henrik VI. Ottokar ble senere avsatt etter å ha deltatt i en konspirasjon mot hohenstaufen-slekten. I 1197 tok han makten tilbake fra sin bror, hertug Vladislav Jindřich, som fikk beholde Mähren. Han benyttet seg av borgerkrigen i Tyskland, til å erklære Böhmen som kongedømme med støtte fra Filip av Schwaben, som trengte tsjekkisk støtte i kampen mot Otto IV.

Da Ottokar et par år senere innså at Otto ville vinne kampen om tronen, skiftet han side mot at Otto og pave Innocens III anerkjente ham som konge. Filip hevnet seg ved å invadere Böhmen, og Ottokar skiftet side igjen, før ham omsider stilte seg bak Henriks sønn, Fredrik II, da han ble keiser som 18-årig i 1212. Kort etter sin maktovertagelse tilstedte Fredrik «Den gyldne bulle fra Sicilia» som ga Ottokar arveretten til Böhmens trone. Det betød at keiseren ikke lenger hadde rett til å utpeke kongen. Böhmens konge ble den ledende kurfyrsten i Det tysk-romerske rike, og fikk i oppgave å forsyne kommende keisere med tre hundre riddere, når de skulle til Roma for at bli kronet.

Ottokars regjeringstid markerte starten på den tyske innvandringen til Böhmen og byveksten i et land som hittil hadde vært preget av store skogområder. I 1226 gikk Ottokar til krig mod hertug Fredrik II av Østerrike, som hadde forpurret Ottokars planer om at få sin datter Agnes gift med keiser Fredriks sønn, Henrik. I stedet forsøkte Ottokar å få Agnes gift med Henrik III av England, men dette ble forhindret af keiseren, fordi Henrik var en motstander av huset Hohenstaufen. I stedet ønskede keiseren, som var enkemann, selv å gifte seg med Agnes, men hun hadde i mellomtiden fått nok og gikk med pavens hjelp i kloster.

Ottokar var gift to gange og fikk tretten barn. Den nest eldste, Markéta (Margaretha), ble gift med kong Valdemar II Seier av Danmark, der hun ble kjent som dronning Dagmar.

## Referanser


## Eksterne lenker
*
Subaraknoidalrommet

**Subaraknoidalrommet** er et rom mellom den innerste hjernehinnen, pia mater og den mellomste araknoidea. Rommet er fylt med cerebrospinalvæske som er en viktig næringskilde, volumbuffer og støtdemper for hjernen. Væsken dannes i sideventriklene og sirkulerer kontant fra hjernen og ned i ryggmargen før den fornyes.

## Referanser
Christoph Hein

**Christoph Hein** (født 8. april 1944 i Heinzendorf (Jasienica) ved Münsterberg, (Ziębice), Schlesien), er en tysk forfatter, oversetter og essayist.

En av sønnene til Christoph Hein er forfatteren og legen Jakob Hein.

## Priser og utmerkelser(utvalg)
* 2002 – Österreichischer Staatspreis für Europäische Literatur

## Referanser


## Litteratur
* Hannes Krauss: *«Christoph Hein»* i Heinz Ludwig Arnold (red.): *Kindlers Literaturlexikon.* Metzler, Stuttgart 2009, 3., nytt og omarbeidet opplag, bind 7: Hai–Hyr, ISBN 978-3-476-04000-8, s.&nbsp;273–277.
* Ralph Schock: ''«Gespräch mit Christoph Hein»'' i *Sinn und Form.* 2009, hefte 5, s. 628–639

## Eksterne lenker
* 
* 
* 
* Christoph Hein i ''Akademie der Künste, Berlin
Pilestræde (København)

**Pilestræde** er en gate i Købmager-kvarteret i Indre By  i København. Gaten strekker seg over ca. 500 m. fra Strøget til Landemærket, hvor den fortsetter som Suhmsgade. Gaten går parallelt med Købmagergade. Gatenavnet skyldes Pilegården som er omtalt første gang i 1419. 

Pilestræde kom seg uskadet gjennom både bybrannen i 1795 og bombingen av København i 1807, og ble kjent for sine mange svalganger (særlig i nr 10) Gamle foto av Pilestræde i den delen av Pilestræde (mellom Møntergade og Landemærket) som het **Springgade** helt til 1881, fordi byens okse stod oppstallet i avlsgården der. Pilestræde ble først fullt bygget ut under renessansen, da Pilegården ble stykket opp i parseller. 

Rundt 1600 var Pilestræde et landlig strøk. Hele vestsiden var eplehager langs baksiden av Købmagergades rikmannsgårder. Bare på østsiden lå det hus. Men selv om Pilestræde var brolagt, ble den like fullt sett på som et nokså simpelt strøk, enda det fornemme Amagertorv lå bare et kort stykke unna. Avgifter var i fjerde klasse, men heller bo i eget hus i fjerde klasse enn være tjener for en mann i første. Det er ut til at det bodde spesielt mange «sverdfegere» i strøket, dvs. håndverkere som forarbeidet fester til håndvåpen.

I 1610 fikk Christian IV reist et kanonstøperi på hjørnet av Pilestræde og Sværtegade, og rester av bygningen kan ses i flere bygg i dagens Pilestræde. Kanonstøpingen tok slutt i 1673.

Fra 1765 hadde *[[Berlingske Tidende]]* og frem til 2007 tilhold i gaten.

Bakermester Jonathan Emilius Nielsen (1819-1879) i, Pilestræde 26, organiserte i 1861 frokost for fattige og arbejdsledige, dersom bryggere, sukkerprodusenter og bakere bidro med øl, sirup og gammelt brød. 13. januar 1861 åpnet denne serveringen med 300 porsjoner i strøkets dampkjøkkener. Men høsten 1866 ble bakermester Nielsen og hans kone siktet av magistraten og «Kjøbenhavns politidirekteur» i en «tyendesak», da de nektet å betale Københavns kommunehospital (åpnet i 1863 etter kolerautbruddet) for sin tjenestepike Marie Christine Hansens innleggelse. At de hadde sendt fra seg piken mens hun var syk, påførte dem i tillegg en bøte på 5 rigsdaler til rettens fattigkasse. 

I 1970–1971 ble Pilestræde rettet ut for å gi plass til den store utvidelsen av Gutenberghuskomplekset ved arkitekt Preben Hansen, og i den forbindelse ble flere gamle bygninger revet ned.

## Referanser


## Eksterne lenker
*  Selskabet for Københavns historie om Pilestræde
Møntergade (København)

**Møntergade** er en gate i Indre By i København. Den går fra Pilestræde i sydvest, hvor den utgjør forlengelsen av Klareboderne, til Gothersgade mot nordøst ved hjørnet av Rosenborg Have, hvor den fortsetter som Kronprinsessegade.

Møntergade har navn etter den kongelige mynt som lå nær ved på tomten fra et kloster i Klareboderne. Navnet som sådan kjennes fra 1623, men gaten er kjent fra rundt hundre  år tidligere.

*[[Dagbladet Børsen]]* har adresse i Møntergade.

## Eksterne lenker
* Selskabet for Københavns historie om Møntergade
Skoubogade (København)

**Skoubogade** er en gate i Indre By i København som ligger som forlengelse av Knabrostræde mellom Strøget og Skindergade. Gaten har sitt navn etter skomakerne som bodde her i middelalderen. Her ligger blant annet Københavns eldste konditori *[[La Glace]]*.

## Referanser
Gyldenløvesgade (København)

**Gyldenløvesgade** er en gate i København. Gaten forbinder H.C. Andersens Boulevard ved Jarmers Plads med Åboulevard og Rosenørns Alle. Underveis krysses Søerne på Gyldenløvesgade-demningen hvor Søpavillonen ligger, og hvor også jernbanen gikk fram til åpningen av den nye hovedbanegården i 1911.

På hjørnet av Gyldenløvesgade og Nørre Søgade ligger Den Katolsk-Apostoliske Kirke.

## Referanser
Elin Gaustad

**Elin Gaustad** (født 1. juli 1988 i Molde) er en norsk låtskriver og sanger.

## X Factor
Hun ble kjent for deltagelse i første sesong av X Factor Norge, hvor Peter Peters ikke sendte henne videre til finalen. Det skapte en telefonstorm til TV 2, og en mengde med støtteerklæringer på Facebook. Hoveddommer Jan Fredrik Karlsen gikk ut på Senkveld kort tid senere sammen med Gaustad og kunngjorde at han ville gi henne platekontrakt, enda hun ikke nådde finalen. Gaustad opptrådte derimot som gjest i finalen i Telenor Arena med sangen «Confessional Song».

## Musikkarrière
Gaustads egenskrevne «Confessional Song», som hun fremførte på X Factor og Senkveld, ble utgitt som singel i februar 2010, og kom også på samlealbumet *[[Now That's What I Call Music! 2]]*. Singelen lå syv uker på VG-lista, med 2.-plass som beste plassering. Hun turnerte også sammen i Norge med Kurt Nilsen, og samarbeidet med Lene Marlin på låtskrivning. 4. oktober 2010 kom debutalbumet *[[Whole New Beginning]]*. Sporet «I Don’t Know» ble utgitt som singel #2 fra albumet. Albumet fikk terningkast fire i Verdens Gang, med kommentaren «Bedre enn Chand» (X Factor-vinneren Chand Torsvik).

## Annet
Gaustad har sterkt nedsatt synsevne, og har lidelsen monokromatisme, som gjør at hun kun ser i gråtoner.

## Diskografi

;Album
*2010: *[[Whole New Beginning]]*

;Singler
*2010: *Confessional Song*
*2010: *I Don’t Know*

## Referanser


## Eksterne lenker
* 
* Elin Gaustad på Facebook
*
Panengen

**Panengen** er en badeplass i Totenvika med blant annet kiosk, stupetårn, grillmuligheter og sitteplasser. 
Om sommeren anløper Skibladner Panengen kl. 12.00 (til Eidsvoll) og kl. 17.00 (fra Eidsvoll).
Jazzens «adel»

**Jazzens «adel»** er et begrep som beskriver de mange storhetene innen jazz. De fikk eller tok «kongelige» titler som mer eller mindre ble hengende ved dem som et navn. Som for eksempel *Duke* Ellington (som egentlig het Edward Kennedy Ellington).

* *God*: Art Tatum
* *The King*: Joe «King» Oliver, Nat «King» Cole, Paul Whiteman, Buddy Bolden, Freddie Keppard
* *The Mr. Lord*: Jelly Roll Morton
* *The King of Swing*: Benny Goodman
* *The King of the Clarinet*: Artie Shaw
* *The King of the Jukebox*: Louis Jordan
* *The Queen*: Peggy Lee
* *The Duke*: Duke Ellington
* *The Count*: Count Basie
* *The Earl*: Earl Hines, Oftere kalt «Fatha»
* *The Court Jester*: Ornette Coleman
* *The Major*: Glenn Miller, som faktisk var hans militære grad under andre verdenskrig
* *The Prince of Darkness*: Miles Davis
* *Sir* Roland Hanna, gjort til ridder av Liberias president, William Tubman, i 1970.
* *Sir* Charles Thompson gjort til «ridder» av Lester Young.
* *High Priest of Bop*: Thelonious Monk
* *High Priestess of Soul*: Nina Simone
* *The Baron*: Charles Mingus
* *The Maharaja*: Oscar Peterson
* *The First Lady of Song* (eller *Jazz*): Ella Fitzgerald
* *President* (*Prez*): Lester Young
* *Lady Day*: Billie Holiday
* *The Divine One*:  Sarah Vaughan
* *The Chairman of the Board*: Frank Sinatra
* *The King Of Cool*: Dean Martin
* *King Of Jazz Guitar*: Django Reinhardt

## Referanser
Whole New Beginning

***Whole New Beginning*** er debutalbumet til Elin Gaustad.

Albumet ble utgitt 4. oktober 2010 av plateselskapet Playroom Music.

## Sporliste
# «It´s Over Now»
# «I Don´t Know»
# «Confessional Song»
# «Picking Up the Pieces»
# «Sooner or Later»
# «Please»
# «Whole New Beginning»
# «All Over Again»
# «If You Knew»
# «The Water is Wide» – (m. Kurt Nilsen)
# «One Thing»
Velta

**Velta** er ei bygd i Åsnes kommune i Innlandet. Den ligger på sørsida av elva Flisa, rundt 15 km øst for kommunesenteret Flisa. Riksvei 202 går i bru over Flisa ved bygdesenteret, mens Fv450 går gjennom hele bygda parallelt med elva.
Lamborghini Sesto Elemento

**Lamborghini Sesto Elemento** er en "Limited Special Edition" fra den italienske bilprodusenten Lamborghini. Bilen er produsert i en blanding av plast og karbonfiber, og har to seter og V10-motor. Den ble første gang presentert på bilutstillingen i Paris i 2010. Bilen skal være den raskeste og letteste modellen Lamborghini noen gang har produsert, og er utstyrt med en automatisk girkasse og firehjulstrekk. Hele konstruksjonen er utført i en blanding av plast og karbonfiber, noe som bidrar til den lave vekten på 999 kg. Ved hjelp av V10-motoren på 570 hestekrefter skal bilen klare 0-100 km/t på 2,5 sekunder, og har et vekt-effekt-forhold på 1,75 kilo per hestekraft.

Navnet spiller på at bilen er utført i karbonfiber, og «Sesto Elemento» er italiensk for «sjette element», som viser til at karbon er det sjette elementet i Periodesystemet. 

En Sesto Elemento er utstilt på Lamborghini Museo MUDETEC i Sant’Agata Bolognese i Italia. 

## Referanser


## Se også
* Lamborghini
* Lamborghini Murciélago
* Karbonfiber

## Eksterne lenker
*
Samuel J. Palmisano

**Samuel J. Palmisano** (født 29. juli 1951) er en amerikansk næringslivleder. Han har vært administrerende direktør og styreleder i IBM siden 2002.

Palmisano har arbeidet i IBM siden 1973. Han ble leder for *Personal Systems*-avdelingen i 1997, før han året etter overtok *Global Services*. I 1999 ble han leder for *Enterprise Systems*, før han i 2000 ble Chief operating officer.

## Eksterne lenker
* Biografi på ibm.com
Grails

**Grails** er et open source webrammeverk som man benytter seg av til å lage webapplikasjoner. Grails benytter seg av programmeringsspråket Groovy (som igjen er basert på Java-platformen). Grails er ment å være et rammeverk som er enkelt å ta i bruk og enkelt å konfigurere. Det benytter seg av «coding by convention»-paradigme, som skal gi et selvstendig utviklingsmiljø og skjule mye av konfigurasjonsdetaljene fra utvikleren.

Grails var tidligere kjent som «Groovy on Rails», men i mars 2006 droppet man å bruke dette navnet etter forespørsel fra David Heinemeier Hansson. David Heinemeier Hansson er grunnlegger av Ruby on Rails rammeverket.

Arbeidet med Grails begynte i juni 2005, og versjon 0.1 ble sluppet 29. mars 2006 og senere kom 1.0 versjonen rundt februar 2008.

## Overblikk
Under er det listet opp noen av grunnene til at Grails har blitt utviklet:
* Skal være et webrammeverk som er lett å jobbe med på Java-plattformen.
* Bygger på allerede gode eksisterende Java-teknologier slik som Hibernate og Spring.
* Tilbyr et rammeverk som reduserer forvirring og er lett å lære.
* Tilbyr dokumentasjon for de delene av rammeverket som er viktige for dens brukere.
* Gir det utvikleren forventer i områder som kan virke komplekse og inkonsistente slik som:
** Enkelt og kraftfullt å bruke «view templates» ved å bruke GSP (Groovy Server Pages)
** God støtte for Ajax, som er enkelt å utvide og tilpasse.
* Kommer med forhåndslaget applikasjon, som demonstrerer dette kraftige rammeverket.

Grails har blitt designet for å være lett og lære, og det skal være enkelt å utvikle applikasjoner.

## Referanser


## Eksterne lenker
* 
*
Blod og ild (album)

***Blod og ild*** er et musikkalbum med Veronica Akselsen, utgitt den 4. oktober 2010.

## Sporliste
# «Jeg er en fremmed»
# «Jag är på vandring»
# «No ser eg ljos»
# «Fant-Sonja»
# «Spill sigøyner»
# «Friar-visa»
# «Se min ild»
# «Den første gang»
# «Fest uti sigenarlegren»
# «Liten martyr»
# «Jeg reiser hjem»
# «Det er mørkest like før det gryr»

## Referanser


## Eksterne lenker
*
Swingin’ (Karin Krog-album)

***Swingin***' er et musikkalbum med Laila Dalseth, Karin Krog og Per Borthen Swing Department, utgitt i 1999.

## Sporliste
# «Wop»
# «Me, Myself and I»
# «Flying Home»
# «Sailboat In the Moonlight»
# «I'll Never Be the Same»
# «Broadway»
# «When a Woman Loves a Man»
# «Forget If You Can»
# «Picture Me Without You»
# «The Moon Looks Down and Laughs»
# «When Day is Done»
# «Clean Up Your Own Backyard»
# «Rosetta»
# «Say It With a Kiss»
# «I Can't Believe»
# «What Shall I Say»
# «Moten Swing»
# «As Time Goes By»

## Eksterne lenker
*
Everything I Love (Laila Dalseth-album)

***Everything I Love*** er et musikkalbum med Laila Dalseth, utgitt i 2003.

## Sporliste

# «He Loves and She Loves»
# «Never Never Land»
# «My Shining Hour»
# «Body and Soul»
# «Where or When»
# «The Folks Who Live On the Hill»
# «Hard Hearted Hannah»
# «I Will Wait For You»
# «Speak Low»
# «They Say It's Wonderful»
# «Everything I Love»
# «With a Song In My Heart»
# «Duke Ellington Sound of Love/Thank You (Lotus Blossom)»

## Eksterne lenker
*
Karin Holter

**Karin  Magda Holter** (født 11. mars 1935) er en norsk litteraturforsker. 

Karin Holter ble cand.philol. i 1966 med en hovedoppgave om *[[Den fremmede]]* av Camus. Fra 1968 var hun tilknyttet franskseksjonen ved Klassisk og romansk institutt på Universitetet i Oslo. I 1981 bidro hun med artikkelen *Simon Citing Simon : A Few Examples of Limited Intertextuality* i boken *Orion Blinded : Essays on Claude Simon*, utgitt på Bucknell University Press. Hun ble dr.philos. på avhandlingen *Tekst og virkelighet : åpninger i [[Claude Simon]]s romaner* fra 1988. Karin Holter ble professor i fransk litteratur i 1992. Hun var i en periode gjesteforsker ved Université Paris-Nord.

## Referanser


## Eksterne lenker

* Oversikt over Holters oversettelser på Nasjonalbibliotekets hjemmesider
Kjell Venås

**Kjell Venås** (født 30. november 1927 i Hemsedal, død 7. mars 2018) var en norsk lingvist, dr.philos. og professor i nordisk språkvitenskap ved Universitetet i Oslo, med vekt på grammatikk, sosiolingvistikk og språk- og kulturhistorie. 

Venås gikk på Volda offentlege lærarskule (avsluttet i 1954), tok artium ved Voss landsgymnas 1956, ble cand.philol. ved Universitetet i Oslo i 1960. Han  ble dr.philos. i 1967 med avhandlingen *Sterke verb i norske målføre*. Han hadde ulike lærer- og stipendiatstillinger før han i 1966 ble universitetslektor i nordisk språkvitskap ved Universitetet i Oslo. Han var dosent mellom 1970 og 1972 og professor i nordisk språkvitenskap mellom 1972 og 1997.

Venås var medlem av Det Norske Videnskaps-Akademi siden 1974 og av Kungliga Gustav Adolfs Akademien siden 1988. Venås mottok Fridtjof Nansens belønning i 1993.

## Bibliografi
* *Sterke verb i norske målføre. Morfologiske studiar*, dr.avh., 1967 
* *Adjektivsuffikset germansk -ga- i norrønt. Med eit tillegg om utviklinga i nyare mål*, 1971 
* *Linne verb i norske målføre. Morfologiske studiar*, 1974 
* *Hallingmålet*, 1977 
* *Mål og miljø. Innføring i sosiolingvistikk eller språksosiologi*, 1982 (3. utg. 1991) 
* *For Noreg og Ivar Aasen. [[Gustav Indrebø]] i arbeid og strid*, 1984 
* *Norske innsjønamn 3: Hedmark fylke*, 1987 
* *Norsk grammatikk. Nynorsk*, 1990 
* *Den fyrste morgonblånen. Tekster på norsk frå dansketida*, 1990 
* *Mål og med. [[Noregs Mållag]] i 1980-åra*, 1991 
* *I Aasens fotefar. [[Marius Hægstad]],* 1992 
* *Då tida var fullkomen. [[Ivar Aasen]]*, 1996 
* *Norske innsjønamn 4: Telemark fylke*, 2002 
* *[[Sigurd Kolsrud]],* 2005
* *Mål og medvit. Heidersskrift til Kjell Venås på 60-årsdagen 30. november 1987*, 1987 
* *Målvitskap og målrøkt. Festskrift på 70-årsdagen 30. november 1997*, 1997 
* Geirr Wiggen: «Skrivaren Kjell Venås – eit publikasjonshistorisk riss» I: *Mål og makt* nr. 4/1997, s. 36–47

## Referanser


## Eksterne lenker
*
Blott en ros

***Blott en ros*** er et musikkalbum med Jan Høiland, utgitt i 1972.

## Sporliste

# «Blott en ros»
# «Jag vill ha en egen måne»
# «Sommarens sång»
# «Lai le lai»
# «Vackra sagor är så korta»
# «Oh vad det är skönt att leva»
# «När ljusen skall tändas därhemma»
# «Snart är du gammal»
# «En sång om frihet»
# «Söndag min lediga dag»
# «Samma plats samma tid»
# «Någon»

## Eksterne lenker
*
The Gift (Bizzy Bone-album)

***The Gift*** er det andre studioalbumet til rapperen Bizzy Bone, utgitt i 2001. 

## Sporliste
#«Schizophrenic» – 4:30
#«Don't Be Dumb» – 3:52 
#«Whole Wide World» – 3:30
#«Never Grow» – 4:40
#«Murderah» – 3:31
#«Before I Go» – 4:12
#«Be Careful» – 4:30
#«Fried Day» – 4:39
#«Voices in the Head» – 2:21
#«Still Thuggish Ruggish» – 4:10
#«Don't Doubt Me» – 4:34
#«Time Passing Us By» – 5:04
#«Father» – 4:50
#«Jesus» – 4:48

## Eksterne lenker
*
My Songs

***My Songs*** er et musikkalbum med Jan Høiland, utgitt i 1985.

## Sporliste

# «Ein gutes tag»
# «Favnen full av røde roser»
# «Hold på meg»
# «Festen er forbi»
# «Kom sommarvind»
# «Tennessee Waltz»
# «This is My Song»
# «Ramona»
# «Send In the Clowns»
# «Plaisir d'amour»
# «You'll Never Walk Alone»

## Medvirkende
* Asle Ketil Nilsen : Synth, Dx7
* Albert "Allan"  Skurtveit:   Synth , Prophet 10
* Sveinung Sand:   Bass , Fiolin
* Bernt Sverre Kvam: Gitar, Munnspill, Fløyter og kor
* Frode Ytre-Arne: El Gitar

* Tekniker : Ola Selvær
* Produsert av : Jan Høiland og Ola Selvær

## Eksterne lenker
*
Brit, Jan Erik og Jan

***Brit, Jan Erik og Jan*** er et musikkalbum med Jan Høiland, Jan Erik Høiland og Brit Høiland, utgitt i 1981.

## Sporliste

# «Du vil nok selv en dag forstå»
# «Sven svane»
# «Vals»
# «Du trengte meg»
# «Om tårer var gull»
# «Vi skal ikkje sova bort sumarnatta»
# «Da jeg behøvde deg mest»
# «Bare vi er sammen»
# «Min sang»
# «Jeg undrer når solen går ned»

## Eksterne lenker
*
Butterfly (album)

***Butterfly*** er et musikkalbum med Jan Høiland, utgitt i 1971.

## Sporliste

# «Aldrig mer»
# «Butterfly»
# «Det finns ingen annan»
# «Du får mej dit du vill»
# «Du är mitt hela liv»
# «En liten sång»
# «Jag är mycket ensam nu»
# «Leka med elden»
# «Linda Marie»

## Eksterne lenker
*
Tio tusen röda rosor (album)

***Tio tusen röda rosor*** er en samleplate med Jan Høiland, utgitt i 1994.

## Sporliste

# «Tio tusen röda rosor»
# «Sommerregn»
# «L'arsene»
# «Nån däruppe måste gilla mej»
# «Du trengte meg»
# «Buenos dias Argentina»
# «Kjære sjømann»
# «Det finns ingen annan»
# «En liten sang til deg»
# «Kun en rose»
# «Når lysene tennes der hjemme»
# «Feeling»
# «Bare du»
# «En gång ska vi åter mötas»
# «Når et barn blir til»
# «Du är flickan för mej»
# «Butterfly»
# «Sven svane»
# «Min sommerdrøm»
# «Jeg undrer når solen går ned»

## Eksterne lenker
*
Me, and My Friends

***Me, and My Friends*** er et musikkalbum med Anita Thallaug, utgitt i . Dette er hennes første og hittil siste plate.

## Sporliste
# «Alright, Okay, You Win»
# «When I Fall in Love»
# «Travelling Light»
# «Little Girl Blue»
# «In a Mellow Tone»
# «I Could Write a Book»
# «I'm Beginning to See the Light»
# «Dearly Beloved»
# «Willow Weep for Me»
# «The Song is You»
# «Bewitched»
# «A Tisket – A Tasket»

## Referanser


## Eksterne lenker
*
Heaven’z Movie

***Heaven'z Movie*** er det første studioalbumet til den amerikanske rapperen Bizzy Bone. 

Albumet ble sluppet i 1998, og solgte til platinaplate i 1999.

## Sporliste
#«Roll Call» – 0:53
#«Thugz Cry» – 3:46
#«Marchin' On Washington» – 0:58
#«Yes Yes Yall» – 0:58
#«Menensky Mobbin'» – 3:56
#«Waiting For Warfare» (med Capo) – 5:47
#«Majesty II» (med Mr. Majesty) – 4:21
#«Brain on Drugs» – 1:08
#«On The Freeway» – 4:36
#«Demons Surround Me» – 2:50
#«On Fire (The Roof Is)» – 3:33
#«Nobody Can Stop Me» – 4:04
#«Social Studies» (+ skjult sang) – 11:44

## Eksterne lenker
*
Ronco sopra Ascona

**Ronco sopra Ascona** er en kommune i distriktet Locarno i kantonen Ticino i Sveits. Kommunen har et folketall 676 (fra desember 2009) og dekker et areal på 5 km<small>2</small> på nordsiden av innsjøen Maggioresjøen.

Den opprinnelige bondelandsbyen utviklet seg utover på 1900-tallet til å bli en kunstnerlandsby, men også et fristed for tyske flyktninger fra nasjonalsosialistene. Blant de som slo seg ned i byen, og senere blitt begravet der, er forfatteren Erich Maria Remarque og hans hustru, skuespilleren Paulette Goddard og filmregissøren Kurt Hoffmann (1910–2001).

Maleren Antonio Ciseri ble født i byen 25. oktober 1821. 

## Referanser


## Eksterne lenker
*
Moser (andre betydninger)

**Moser** kan vise til:

* Moser som plante

## Personer
*May-Britt Moser, psykolog og forsker
*Edvard Moser, psykolog og forsker
*Annemarie Moser-Pröll, østerriksk alpinist
*Francesco Moser, italiensk landeveissyklist
Ballad för Adeline

***Ballad för Adeline*** er et musikkalbum med Jan Høiland, Nicolas De Angelis og Richard Clayderman, utgitt i 1989.

## Sporliste

# «Jag vill dansa med dig»
# «Arrivederci Roma»
# «Elisabeth serenad»
# «Jag söker deg»
# «Maria Elena»
# «Perfidia»
# «Ballad för Adeline»
# «Ingen är som du»
# «Blå hav»
# «Gå min älskling»
# «Bésame mucho»
# «I morgon är kärleken ny»

## Eksterne lenker
*
Made in Harstad

***Made in Harstad*** er et musikkalbum med blant annet Jan Høiland, I Hundre!, Monita og Top Coat, utgitt i 1993. Alle tekster og melodier er skrevet av Per-Kai Prytz.

## Sporliste

# Jan Høiland: «Ingen tid å miste»
# Trude Cecilie Knutsen: «If You Love a Song»
# Kristina Myrvang: «Remember»
# The Savages: «Swing Medley»
# Cruise: «Baby Blue»
# I Hundre!: «A Girl, Named Donna»
# Monita: «Se mot lyset»
# Jan Høiland: «På sangens vinger»
# Harstad Underholdningsorkester: «Love Hurts So Good»
# Guro Gravem Johansen & Sjur Hovland: «Losing My Mind»
# Top Coat: «Hjertebank»
# Kristina Myrvang: «It Is Reggae Music»
# Breeze: «Sweet Marie»
# Popilops: «Se lyst på livet»
# Diverse artister og Zero: «Gode gamle Harstad»

## Eksterne lenker
*
Richard F. Heck

**Richard F. Heck** (født 15. august 1931 i Springfield, Massachusetts, død 9. oktober 2015 i Manila) var en amerikansk kjemiker og nobelprisvinner. Han ble tildelt Nobelprisen i kjemi sammen med Ei-ichi Negishi og Akira Suzuki i 2010 for «palladiumkatalyserte krysskoblinger i organisk syntese».

Heck trakk seg tilbake i 1989 og levde fra 2011 til sin død på Filippinene, hvorfra hans hustru kom. Her viet han seg særlig til dyrking av orkideer.

## Referanser


## Eksterne lenker
*
Åsgård skole (Ås)

**Åsgård skole** er en barneskole i Ås kommune.
Høsten 1913 sto bygget til dengang Ås Skole ferdig. I begynnelsen var det bare et bygg på tre etasjer som inneholdt seks klasserom. Bygget er delvis vanlig skole i dag, og kalles Rødskolen og brukes i tillegg til kulturarrangementer og musikkopplæring av Kulturskolen i Ås.

Den største bygningen på det som i dag er Åsgård skole ble påbegynt i 1994. Byggene var ferdig til innflytting i februar 1995. I mellomtiden ble det funnet muggsopp i huset som ble kalt paviljong 1. 20. mars 1996 flyttet Åsgård skole ut fra Rødskolen med en enkel, men verdig seremoni etter at et nytt bygg var ferdigstilt.

## Eksterne lenker
* Skolens offisielle nettsider 
* Pedlex - Åsgård skole
Solberg skole (Ås)

**Solberg skole** er en offentlig barneskole i Ås kommune. Skolen har plass til 177 elever.

## Eksterne lenker
* Skolens nettsider 
* Pedlex.no – Solberg skole
Nordby skole (Ås)

**Nordby skole** er en barneskole som ligger i Nordby i Ås kommune. Skolen har plass til 270 elever og arbeider etter prinsippene i PALS (Positiv atferd, støttende læringsmiljø og samhandling).

Skolen er påbygd flere ganger og bærer preg av det gjennom flere ulike bygningsdeler.

## Referanser




## Eksterne lenker
* PALS
Kroer skole

**Kroer skole** var en barneskole som ligger i Kroer i Ås kommune. Skolen hadde i skoleåret 2019-20 96 elever og 16 ansatte. Grunnet fallende elevtall ble flere klassetrinn slått sammen, før skolen ble lagt ned etter skoleåret 2022/2023 og elevene ble overført til Rustad skole.
Skolen bestod av tre bygninger: to undervisningsbygg kalt låven og stallen, samt et administrasjonsbygg.

## Eksterne lenker
* Skolens offisielle nettsider 
* Pedlex.no – Kroer skole
Brønnerud skole

**Brønnerud skole** er en barneskole i Ås kommune. Skolen har ca 100 elever våren 2010.
Det er ca. 18 ansatte på skolen og SFO.

Nærmiljø med skolehage, skogen, Årungen og UMB, er viktige ressurser i undervisningen.

## Klasser
Brønnerud skole er en aldersblandet skole. Den er delt i fem grupper, hvorav tre for 1-4. trinn og to for 5-7. trinn

Deler av undervisningen skjer i de aldersblandede klassene og andre deler av undervisningen
er organisert på klassetrinnene.
## Bygninger
Skoleområdet har 5 bygninger:
* Hovedbygget med klasserom, grupperom, mediatek /bibliotek, heimkunnskapsrom, personalrom, arbeidsrom og kontorer.
* Aktivitetsbygget med gymsal og rom for kunst- og håndverk.
* Den gamle skolebygningen som nå er SFO
* Låven, det røde uthuset, brukes i forbindelse med skolehage og uteskole.
* Det gamle herredshuset fra 1849 ble tidligere brukt til SFO. Det ble ødelagt av brann i 2002 og er for tiden ikke i brukbar stand.http://www.oblad.no/as/gamle-bronnerud-skole-far-sta-1.3934970http://www.oblad.no/as/det-kan-spoke-for-gamleskolen-i-as-1.3941804

## Eksterne lenker
* Skolens offisielle nettsider 
* Pedlex.no – Kroer skole
Sjøvettreglene

**Sjøvettreglene** er retningslinjer for sikrere bruk av båter.

## Sjøvettreglene
# **Tenk sikkerhet.** Kunnskap og planlegging reduserer risikoen og øker trivselen. 
# **Ta med nødvendig utstyr.** Utstyret må holdes i orden og være lett tilgjengelig.
# **Respekter vær og farvann.** Båten må bare benyttes under egnede forhold. 
# **Følg Sjøveisreglene.** Bestemmelsene om vikeplikt, hastighet og lanterneføring må overholdes. 
# **Bruk redningsvest eller flyteplagg.** Det er påbudt med godkjent flyteutstyr til alle om bord. 
# **Vær uthvilt og edru.** Promillegrensen er 0,8 når man fører båt. 
# **Vis hensyn.** Sikkerhet, miljø og trivsel er et felles ansvar.
 	 
Båtføreren skal forberede på at det kan skje en ulykke, og skal tenke igjennom hvordan de bør forholde seg: Behold roen, bli ved båten og tilkall hjelp.

Ved inntak av alkohol er det dokumentert vesentlig større fare for å drukne og bli utsatt for ulykke på sjøen, selv om man er under promillegrensen på 0,8.

## Se også
* Badevettreglene
* Fjellvettreglene

## Eksterne lenker
* Sjøfartsdirektoratet Sjøfartsreglene
Akira Suzuki

**Akira Suzuki** (japansk: 鈴木章, *Suzuki Akira*; født 12. september 1930 i Mukawa, Hokkaido) er en japansk kjemiker og nobelprisvinner. Han ble tildelt Nobelprisen i kjemi sammen med Ei-ichi Negishi og Richard F. Heck i 2010 for «palladiumkatalyserte krysskoblinger i organisk syntese».

Suzuki var tilknyttet Hokkaido universitet i store deler av karrieren.

## Referanser


## Eksterne lenker